stanford-oval/wikipedia huggingface dataset:
Méniko
Aiheesta muualla

Κοινοτικό Συμβούλιο Μενοίκου - Community Council of Menico. Kylän verkkosivut. (kreikaksi) (englanniksi)
Nikosian alue
| --- | --- |
Kunnat (dímos):  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Yhdyskunnat (koinótita):  Agía Eiríni · Agiá Kepír · Agía Marína Skylloúras · Agía Marína Xyliátou · Agía Varvára · Ágios Vasíleios · Ágioi Iliófotoi · Ágioi Trimithiás · Ágios Epifánios Oreinís · Ágios Geórgios Kafkállou · Ágios Geórgios Soléas · Ágios Ioánnis Maloúntas · Ágios Ioánnis Tillyrías · Ágios Nikólaos Léfkas · Ágios Sozómenos · Ágios Theódoros Soléas · Ágios Theódoros Tillyrías · Agrokipiá · Akáki · Alámpra · Alévga · Alithinoú · Álona · Ammadiés · Ampelikoú · Anágeia · Analióntas · Angolémi · Anthoúpoli · Aplíki · Aredioú · Argáki · Askás · Astromerítis · Avlóna · Béïkioï · Déneia · Dýo Potamoí · Eliá · Epichó · Episkopeió · Ergátes · Evrýchou · Éxo Metóchi · Farmakás · Fikárdou · Flásou · Fterikoúdi · Fylliá · Galáta · Galiní · Gerakiés · Gerólakkos · Goúrri · Kakopetriá · Kaliána · Kaló Chorió Léfkas · Kaló Chorío Mórfou · Kaló Chorió Oreinís · Kalopanagiótis · Kalyvákia · Kampí · Kampiá · Kámpos · Kanlí · Kannávia · Kapédes · Karavostási · Katalióntas · Káto Defterá · Káto Koutrafás · Káto Moní · Káto Pýrgos · Katokopiá · Katýdata · Kaziverá · Kióneli · Klírou · Kókkina · Kokkinotrimithiá · Korákou · Kotsiátis · Kouroú Monastíri · Kyrá · Lagouderá · Lazaniás · Léfka · Linoú · Livádia · Louroukína · Loutrós · Lýmpia · Lythrodóntas · Maloúnta · Mámmari · Mansoúra · Mántres · Margó · Markí · Másari · Mathiátis · Méniko · Mia Miliá · Mitseró · Móra · Mosfíli · Moutoullás · Mylikoúri · Néo Chorió · Nikitári · Nikítas · Nísou · Oíkos · Oroúnta · Ortákioi · Pachýammos · Palaichóri Mórfou · Palaichóri Oreinís · Palaíkythro · Palaiométocho · Páno Defterá · Páno Koutrafás · Páno Pýrgos · Páno Zódeia · Pedoulás · Pentágeia · Péra · Péra Chorió · Peristeróna · Peristeronári · Pétra · Pétra tou Digení · Pigénia · Platanistása · Politikó · Polýstypos · Potámi · Potamiá · Prasteió · Psimolófou · Pyróï · Saránti · Selládi tou Áppi · Siá · Sinaóros · Skouriótissa · Skylloúra · Spília · Syrianochóri · Temvriá · Tráchonas · Trachóni · Tsakístra · Týmvou · Varíseia · Vóni · Vroḯsia · Vyzakiá · Xeróvounos · Xyliátos · Zódeia
Naisen raivo

| Naisen raivo> Rose Madder |
| --- | --- |

Alkuperäisteos
Kirjailija:  Stephen King
Kieli:  englanti
Genre:  fantasia, jännitys
Kustantaja:  Viking Press
Julkaistu:  1995
Sivumäärä:  420
ISBN:  978-0-670-85869-9
Suomennos
Suomentaja:  Heikki Karjalainen
Kustantaja:  Tammi
Ulkoasu:  kovakantinen
Sivumäärä:  533
ISBN:  951-31-0516-4
Löydä lisää kirjojaKirjallisuuden teemasivulta
Naisen raivo (engl. Rose Madder) on Stephen Kingin romaani, joka valmistui vuonna 1995. Se käsittelee teemoiltaan perheväkivaltaa ja paranoiaa, jonka yhteydessä esitetään fantasiaelementtejä, joiden vaikuttimina on toiminut kreikkalainen mytologia.
Kingin koko kirjallisesta tuotannosta Naisen raivo on vähiten myyty kirja, eikä se ole myöskään saanut erityisemmin kehuja osakseen lukijoilta ja kriitikoilta. Myöhemmin myös King on myöntänyt Naisen raivon olleen epäonnistunut teos.
Juoni

Rose Daniels on elännyt 14 vuotta kurjaa avioliittoaan sadistisen aviomiehensä väkivallan uhrina. Mutta eräänä päivänä, kun hän löytää vuoteestaan veripisaran, hän tajuaa heränneensä pitkästä horroksestaan, jonka myötä hän ottaa ja lähtee pakoon aloittaakseen uuden elämänsä jossakin muualla. Hän löytää Sisaret & Tyttäret -nimisen yhdistyksen, joka majoittaa apua tarvitsevia nuoria naisia, kunnes he ovat valmiita pääsemään omille jaloilleen. Kun Rose löytää eräästä puodista "Rose Madder" -nimisen taulun, hän joutuu siihen maalatun naisen lumoihin. Taulu antaa Roselle enemmän tahdonvoimia ja ennen pitkää hän on hyväpalkkaisessa työssä ja asuu omassa yksiössään.
Hänet valtaa kumminkin tunne, että hänen miehensä – joka on ammatiltaan poliisi – löytää hänet ennen pitkää, sillä Norman Daniels tietää, kuinka ihmiset löydetään. Eikä tämä välttämättä halua enää vain rangaista Rosea vaan tuhota hänet. Voiko ainoa toivo olla hänen ostamansa mystinen taulu, joka tuntuu tarvitsevan yhtä lailla Rosea kuin Rose sitä?
Peruutettu elokuvahanke

Romaanille on pitkään ollut suunnitteilla elokuva. Vuonna 2000 HBO osti oikeudet elokuvan tekoon, mutta hanke ei edistynyt. Vuonna 2011 kertoi Naomi Sheridan laatineensa Naisen raivolle käsikirjoituksen. Käsikirjoitus ei kuitenkaan edennyt tuotantoon asti, ja hanke on peruutettu.
Nano (tekstieditori)

| Nano |
| --- | --- |

 nano 7.2
Kehittäjä:  Chris Allegretta
Kehityshistoria
Vakaa versio:  8.2 (5. syyskuuta 2024)
Tiedot
Ohjelmistotyyppi:  Tekstieditori
Käyttökielet:  englanti
Alusta:  Alustariippumaton
Ohjelmointikielet:  C
Lisenssi:   GPL
Aiheesta muualla
Verkkosivusto
Versiohallinta
Nano on Unix-käyttöjärjestelmissä toimiva komentoliittymässä aukeava tekstieditori, joka julkaistaan GPL-lisenssillä. Se on vapaa klooni Picosta, joka on Pine-sähköpostiohjelman editori. Nanon tarkoitus on matkia Picon käyttöliittymää ja helppokäyttöisyyttä.
Nano julkaistiin ensimmäisen kerran vuonna 1999 nimellä TIP (This Isn't Pico), mutta nimi muutettiin 10. tammikuuta 2000 Nanoksi, sillä tip-niminen Unix-ohjelma oli jo olemassa. Ohjelman kehitti Chris Allegretta sen vuoksi, että Pico tai Pine eivät ole vapaita ohjelmistoja. Helmikuussa 2001 Nano otettiin osaksi GNU-projektia.
Viime aikoina Nanoon on lisätty myös ominaisuuksia, joita Picossa ei ole.
Nanon (ja myös Picon) käyttöliittymä perustuu näppäinyhdistelmiin, joita painamalla ohjelman toimintoja käytetään. Toisin kuin Pico, Nano käyttää meta-näppäintä (joka on yleensä sama kuin Alt-näppäin) eri toimintatilojen säätelyyn. Painamalla F1 näppäintä saa näkyviin Nanon aputoiminnon.
Aiheesta muualla

nano-editor.org
Nanobit

Nanobit ovat rihmamaisia rakenteita, joita on löydetty maakerrostumista ja kivistä. Jotkut tieteilijät uskovat nanobien olevan pienin elämänmuoto; ne ovat kymmenen kertaa pienempiä kuin pienimmät bakteerit.
Pienimmät nanobit ovat vain 20 nanometriä pitkiä. Eräät tutkijat uskovat niiden olevan vain kiderakenteita, mutta mahdollinen DNA-löytö nanobista kumoaisi tämän. Ne muistuttavat Etelämantereelle pudonneesta Marsista peräisin olevasta ALH 84001 -meteoriitista löytyneitä elämänmuotoja muistuttavia rakenteita.
Tutkijat arvelevat nanobien kaltaisten eliöiden olevan useiden tautien aiheuttajia. Aterooman ja munuaiskivien muodostumiseen on epäilty liittyvän nanobakteerit, mutta eräät tutkimukset eivät sitä tue. Joidenkin nanobien toiminnan uskotaan jopa selittävän ihmisten hampaiden kalkkeutumisen, mikä tekee niistä ihmiselle mahdollisesti tärkeitä tai välttämättömiä Acidophiluksen kaltaisia probioottisia symbiontteja.
Vaikka nanobakteereita kutsutaan joskus nanobeiksi, ei ole vielä varmistettu, voidaanko niitä pitää sellaisina.
Väitteitä

Nanobi on eliö (sisältää DNA:n tai vastaavan ja lisääntyy)
Niillä on sienten ja aktinobakteerien kaltainen morfologia
Nanobit ovat vain 20 nm pitkiä, mikä useimpien biologien mukaan ei riitä elämän perusosien kuten DNA:n ja plasmidien ylläpitämiseen
Morgan Tsvangirai

Morgan Tsvangirai vuonna 2009.
Morgan Tsvangirai (10. maaliskuuta 1952 Gutu, Etelä-Rhodesia – 14. helmikuuta 2018 Johannesburg, Etelä-Afrikka) oli zimbabwelainen poliitikko. Hän toimi maan pääministerinä 2008–2013 ja demokratialiike MDC:n johtajana 2005–2013. Tsvangirai oli myös ihmisoikeusaktivisti.
Tsvangirai oli presidenttiehdokas vuoden 2008 vaaleissa istuvaa presidenttiä Robert Mugabea vastaan. Hän sai maaliskuussa 2008 järjestetyllä presidentinvaalien ensimmäisellä kierroksella 47,9 % äänistä Mugaben saadessa 43,2 %. MDC sai myös enemmistön parlamenttipaikoista. Tsvangirai vetäytyi presidentinvaalien toiselta kierrokselta 22. kesäkuuta 2008 syyttäen Mugabea ja tämän hallintoa vaalien tekemisestä mahdottomaksi. Tsvangirai kuvaili maan tilannetta ”kansanmurhaksi”.
Morgan Tsvangirai oli naimisissa Susan Tsvangirain kanssa vuodesta 1978. Pari sai kolme tytärtä ja kolme poikaa. Susan Tsvangirai sai surmansa 6. maaliskuuta 2009 auto-onnettomuudessa, jossa Morgan Tsvangirai loukkaantui lievästi. Tsvangirai kuoli paksusuolen syöpään 65-vuotiaana Etelä-Afrikassa 14. helmikuuta 2018.
Aiheesta muualla

Wikiuutisissa on aiheeseen liittyvä uutinen: Pääministerin vaimo kuoli auto-onnettomuudessa Zimbabwessa
Miika Nousiainen

| Miika Nousiainen |
| --- | --- |
 Miika Nousiainen Helsingin kirjamessuilla 2011.
Henkilötiedot
Syntynyt: 23. syyskuuta 1973 (ikä 51) Haukipudas
Ammatti:  toimittaja, kirjailija
Kirjailija
Tuotannon kieli: suomi
Esikoisteos:  Vadelmavenepakolainen (2007)
Aiheesta muualla
Löydä lisää kirjailijoitaKirjallisuuden teemasivulta
Miika Pauli Kalevi Nousiainen (s. 23. syyskuuta 1973 Haukipudas) on suomalainen toimittaja ja kirjailija.
Ura

Nousiainen syntyi Haukiputaalla, mutta perhe muutti Säynätsaloon vuonna 1974 ja Heinolaan vuonna 1984.
Nousiaisen esikoisromaani Vadelmavenepakolainen ilmestyi vuonna 2007. Teoksesta sovitettiin samanniminen elokuva vuonna 2014. Nousiaisen toinen romaani, Maaninkavaara, ilmestyi vuonna 2009 ja sai Kalevi Jäntin palkinnon. Vuonna 2011 ilmestyi Nousiaisen kolmas romaani Metsäjätti, josta tehtiin vuonna 2020 ensi-iltansa saanut elokuva. Nousiaisen vuonna 2016 ilmestyneestä romaanista Juurihoito tehtiin ensi-iltansa marraskuussa 2016 saanut näytelmäversio Suomen Kansallisteatteriin. Kaiho Republic -tuotantoyhtiö osti romaanin elokuvaoikeudet joulukuussa 2016.
Nousiainen on työskennellyt MTV3:n uutistoimituksessa ja juontanut Hyvät naiset ja herrat -viihdeohjelmaa. Hän on myös tehnyt käsikirjoitustöitä televisioon, muun muassa MTV3:n Putoukseen. Nousiainen oli 2012–2016 panelistina televisio-ohjelmassa Hyvät ja huonot uutiset. Hän aloitti panelistina MTV3:n ohjelmassa Pitääkö olla huolissaan? vuonna 2016. Keväällä 2021 Nousiainen osallistui Suurmestari-ohjelman toiselle tuotantokaudelle. Alkuvuodesta 2024 Nousiainen toimi panelistina MTV3:n Sanansaattajat-ohjelmassa.
Yksityiselämä

Nousiainen asuu vaimonsa, tyttärensä ja poikansa kanssa Helsingin Hakaniemessä.
Teoksia

Korhonen Taro & Nousiainen, Miika: Paskakirja.  Helsinki:  Like, 2007.  ISBN 978-952-471-941-4.
Vadelmavenepakolainen.  Helsinki:  Otava, 2007.  ISBN 978-951-1-22090-9.
Maaninkavaara.  Helsinki:  Otava, 2009.  ISBN 978-951-1-22853-0.
Metsäjätti.  Helsinki:  Otava, 2011.  ISBN 978-951-1-25534-5.
Juurihoito.  Helsinki:  Otava, 2016.  ISBN 978-951-1-29389-7.
Pintaremontti.  Helsinki:  Otava, 2020.  ISBN 978-951-1-35403-1.
Televisio-ohjelmia

Hyvät naiset ja herrat, 2008 (juontaja)
Putous, 2011–2012, 2014 (käsikirjoittaja), 2013 (pääkäsikirjoittaja)
Hyvät ja huonot uutiset, 2012–2014 (panelisti)
Kingi, 2015 (käsikirjoittaja)
Pitääkö olla huolissaan?, 2016– (panelisti, käsikirjoittaja)
Hyvät katsojat, 2018 (omana itsenään)
Suurmestari, 2021 (omana itsenään)
Sanansaattajat, 2024 (omana itsenään)
Palkintoja ja tunnustuksia

Laila Hirvisaaren rahaston työskentelyapuraha 2008
Kalevi Jäntin palkinto 2009 teoksesta Maaninkavaara
Urheilumuseosäätiön Vuoden urheilukirjakilpailun kunniamaininta 2010 teoksesta Maaninkavaara
Aiheesta muualla

Nousiainen Otavan sivuilla
Rinne, Jaana: Miika Nousiainen. City, 2009, nro 19.  Artikkelin verkkoversio.
Niko Kluuskeri

| Niko Kluuskeri> Henkilötiedot |
| --- | --- |
Syntynyt: 3. marraskuuta 1989 (ikä 34) Heinola
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  75 kg
Pelaajaura
Pääsarjaura:  2006–2009
Seurat:  TPS (SM-liiga) TuTo (Mestis) Budapest Stars (OB I) UJK (II-divisioona) RoKi (Suomi-sarja)   HC Satakunta (Suomi-sarja) Gislaveds SK (Division 2) Nittorps IK (Hockeyettan) HA74 (Division 2)
Niko-Petteri Kluuskeri (s. 3. marraskuuta 1989 Heinola) on suomalainen entinen jääkiekkoilija, joka pelasi viimeisen kautensa 2014–2015 HA74:ssä Ruotsin II-divisioonassa. Hän on puolustaja, 183 senttimetriä pitkä ja painaa 75 kilogrammaa. Hän on pelannut kolmen kauden (2006–2009) aikana yhdeksän SM-liigaottelua TPS:ssä.
Vuonna 2015 hän lopetti peliuransa ja siirtyi ravintola-alalle. 
Hänen veljensä Toni on myös jääkiekkoilija.
Naisen tie

Naisen tie voi tarkoittaa:
Musiikki

Naisen tie , Arja Korisevan albumi vuodelta 1994
”Naisen tie” (Jean Frankfurter – Turkka Mali), albumin nimikappale
”Naisen tie” (Mikis Theodorakis – Turkka Mali), kappale Arja Saijonmaan albumilla Paijaa mua (1993).
Kirjallisuus

Naisen tie, Elis Matilaisen romaani vuodelta 1946
Naisen tie : mietteitä elämästä, rakkaudesta ja onnesta, Kariston julkaisema aforismikokoelma vuodelta 2003
Naisen tie : L. Onervan kapina, Anna Kortelaisen teos vuodelta 2006.
Elokuva

Naisen tie (Pilgrimage), John Fordin ohjaama yhdysvaltalainen elokuva vuodelta 1933
Naisen tie (Frauenliebe – Frauenleid), saksalainen elokuva vuodelta 1937
Hallituksen jäsen / Naisen tie (Tshlen pravitelstva), Aleksandr Zarhin ohjaama neuvostoliittolainen elokuva vuodelta 1940
O'Haru – naisen tie (Saikaku ichidai onna), Kenji Mizoguchin ohjaama japanilainen elokuva vuodelta 1952
Naisen tie (Phir Bhi), intialainen elokuva vuodelta 1971.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naisen tie”, voi hakea sivunnimihaulla, laajalla sivunnimihaulla tai tekstihaulla.
Natasja Saad

Natasja Saad
Natasja Saad (31. lokakuuta 1974 – 24. kesäkuuta 2007), tunnetaan myös taiteilijanimillä Lil T, Little T ja Natasja, oli tanskalainen räppäri ja reggaelaulaja.
Saad oli tanskalaisen valokuvaajan Kirstine Saadin ja sudanilaisen isän tytär. Hän aloitti 13-vuotiaana laulamisen Kööpenhaminassa livenä Miss Mukupan ja McEmzeen kanssa yhtyeessä No Name Requested. Niihin aikoihin Saad esiintyi Queen Latifahin kanssa, ja sai näin suosiota Jamaikalla. Vuonna 1998 Saad putosi hevosen selästä, mikä hidasti paljon hänen uransa etenemistä.
Saad kuoli auto-onnettomuudessa Jamaikan Spanish Townissa. Kaksi muuta matkustajaa loukkaantuivat vakavasti, mutta Saadin ystävä, tanskalainen laulaja Karen Mukupa ei loukkaantunut onnettomuudessa juuri lainkaan. Hänet ja muut loukkaantuneet kuljetettiin Spanish Townin sairaalaan, jossa Saad julistettiin kuolleeksi. Hänet haudattiin Assistensin hautausmaalle.
Diskografia > Albumit

Release Album (2005)
I Danmark er jeg Født (2007)
Shooting Star (2008, julkaistu Saadin kuoleman jälkeen)
Diskografia > Singlet

"Colors of My Mind" (2003)
"Real Sponsor" (2003)
"Summer Cute" (2004)
"My Dogg /45 Questions" (2004)
"Op med Hovedet" (2005)
"Købmanden" (2005)
"Mon De Reggae" (2006)
"Calabria" (2007)
"Long Time" (2007)
"Gi' Mig Danmark Tilbage" (2007)
"I Danmark er jeg født" (2008)
"Better than dem (ft Beenie man)" (2008)
Aiheesta muualla

Natasja Saad Myspacessa (englanniksi)
Natasja Saad Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Natasja Saad
Käännös suomeksi
Munkkivuoren ala-aste

Munkkivuoren ala-aste
Munkkivuoren ala-aste on helsinkiläinen peruskoulu, jossa on luokat 1–6. Koulu sijaitsee Raumantiellä Munkkivuoressa. Koulu toimi Munkkivuoren kansakouluna vuodet 1961–1977. Sen nykyisenä rehtorina toimii Mirja Pere.
Aiheesta muualla

Munkkivuoren ala-aste[vanhentunut linkki]
Niclas Grönholm (autourheilija)

| Niclas Grönholm |
| --- | --- |
 Niclas Grönholm, 2016.
Henkilötiedot
Syntynyt: 29. toukokuuta 1996 (ikä 28)
Niclas Grönholm (s. 29. toukokuuta 1996) on suomalainen autourheilija. Hän on Marcus Grönholmin poika ja Ulf Grönholmin pojanpoika. Grönholm on ajanut muun muassa jokamiehenluokkaa, Crosscartia sekä rallicrossia. Hän voitti kaudella 2014 Rallicrossin SM-pronssia Autokrossi-luokassa. Kaudella 2015 hän voitti Suomen mestaruuden Super Car -luokassa.
Kaudella 2017 Grönholm ajoi rallicrossin MM-sarjaa isänsä johtamassa GRX-tallissa.
Grönholm ajoi ensimmäisen MM-rallinsa Italiassa kauden 2020 viimeisessä rallissa joulukuussa MRC Sport -tallin Škoda Fabia WRC -autolla, mutta joutui keskeyttämään rallin.
Kesäkuussa 2019 Grönholm voitti ensimmäisen rallicrossin MM-osakilpailun Norjassa Hyundailla. Syyskuussa 2021 Grönholm ajoi Latviassa uransa neljännen MM-osakilpailuvoiton rallicrossissa Hyundai i20-autolla. Grönholm on sijoittunut kolmanneksi rallicrossin MM-sarjassa kolmena vuotena. Kaudella 2024 hän ajaa CE Dealer Teamin täyssähköisellä PWR RX1e autolla kun taas eräät kilpailijat ajavat polttomoottoriautolla.
Grönholm ajoi rallin SM-sarjassa Co-Motorsportin Škoda Fabia R5 -autolla kaudella 2022 ja ajaa samalla autolla kaudella 2024. Kaudella 2023 autona oli Citroënin Rally2-luokan auto. Kaudella 2024 Grönholmin kartanlukijana toimii Kristian Temonen kun aiemmin kartanlukijana toiminut Antti Linnaketo siirtyi Leevi Lassilan kartanlukijaksi.
Grönholm on suomenruotsalainen.
Munkkivuoren seurakunta

| Munkkivuoren seurakunta |
| --- | --- |
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Helsingin hiippakunta
Rovastikunta:  Huopalahden rovastikunta
Perustettu:  1967
Erotettiin:  Munkkiniemen seurakunta
Liitetty:  2011
Liitettiin:  Munkkiniemen seurakunta
Infobox OKNimi-testi OK: 
Munkkivuoren seurakunta oli vuosina 1967–2011 Helsingissä toiminut evankelis-luterilainen seurakunta. Vuonna 1967 Munkkiniemen seurakunta jaettiin Munkkiniemen ja Munkkivuoren seurakunniksi.
Kirkkoherrat

Seuraavat henkilöt ovat toimineet Munkkivuoren seurakunnan kirkkoherroina:
1967–1991: Eero Saarinen
1991–2002: Silja Forsberg
2002– Raimo Majlander
Naisen salatut kasvot

| Naisen salatut kasvot> Lizzie |
| --- | --- |

Ohjaaja:  Hugo Haas
Käsikirjoittaja:  Mel Dinelli
Perustuu:  Shirley Jacksonin romaaniin
Tuottaja:  Jerry Bresler
Säveltäjä:  Leith Stevens
Kuvaaja:  Paul Ivano
Leikkaaja:  Leon Barsha
Pääosat:  Eleanor Parker Richard Boone Joan Blondell
Valmistustiedot
Valmistusmaa:   Yhdysvallat
Tuotantoyhtiö:  Bryna Productions Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   15. maaliskuuta 1957  24. tammikuuta 1958
Kesto:  81 minuuttia
Alkuperäiskieli:  englanti
Budjetti:  361 000 USD
Tuotto:  555 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Naisen salatut kasvot (engl. Lizzie) on vuonna 1957 ensi-iltansa saanut Hugo Haasin ohjaama ja Jerry Breslerin tuottama yhdysvaltalainen psykologinen draamaelokuva, jonka pääosassa on Eleanor Parker. Muita rooleja näyttelevät muun muassa Richard Boone ja Joan Blondell.
Naisen salatut kasvot perustuu Shirley Jacksonin romaaniin The Bird’s Nest (1954), josta Mel Dinelli sovitti elokuvan käsikirjoituksen. Naisen salatut kasvot kuvattiin työnimillä Hidden Faces ja Woman in Hell syys-lokakuussa 1956 pienellä 361 000 dollarin budjetilla. Kappaleet ”It’s Not for Me to Say” ja ”Warm and Tender” kirjoitettiin elokuvaa varten. Kappaleet elokuvassa esittää muusikkoa näyttelevä Johnny Mathis.
Naisen salatut kasvot sai Yhdysvaltain ensi-iltansa New Yorkissa 15. maaliskuuta vuonna 1957. Suomessa elokuva sai ensi-iltansa 24. tammikuuta 1958. Levittäjänä ja tuottajana toimineen Metro-Goldwyn-Mayer-elokuvayhtiön merkintöjen mukaan elokuva tuotti 280 000 dollaria Yhdysvaltain ja Kanadan teatterilevityksissä vuonna 1957. Maailmanlaajuisesti elokuva tuotti 555 000 dollaria, jonka myötä elokuva jäi tappiolle 154 000 dollarin verran. Naisen salatut kasvot jäi samankaltaisen Eevan kolmet kasvot -elokuvan varjoon. 20th Century Foxin tuottama menestystä saanut Eevan kolmet kasvot -elokuva sai ensi-iltansa muutama kuukausi Naisen salatut kasvot -elokuvan jälkeen.
Juoni

Elizabeth Richmond (Eleanor Parker) kärsii päänsäryistä ja unettomuudesta. Hän saa uhkaavia kirjeitä Lizzie-nimiseltä naiselta, jota Elizabeth ei muista edes tuntevansa. Kun hän on hypnoosin alaisena, hänen psykiatrinsa Neal Wright (Richard Boone) huomaa hänellä olevan kaksi muuta persoonaa; kaikkien tunteman, ujon ja neuroottisen, Elizabethin ohella hänessä ovat pahan Lizzien ja hyvän Bethin persoonat. Tohtori Wright yrittää parhaansa auttaakseen häntä tulemaan lopullisesti Bethiksi ja poistamaan muut persoonallisuudet. Prosessia hidastaa Elizabethin väkivaltainen ja alkoholismista kärsivä Morgan-täti (Joan Blondell).
Näyttelijät

| 0 | 1 | 2 |
| --- | --- | --- |
|  Eleanor Parker  | … |  Elizabeth / Lizzie / Beth Richmond   |
|  Richard Boone  | … |  tohtori Neal Wright   |
|  Joan Blondell  | … |  Morgan James   |
|  Hugo Haas  | … |  Walter Brenner   |
|  Ric Roman  | … |  Johnny Valenzo   |
|  Dorothy Arnold  | … |  Elizabethin äiti   |
|  John Reach  | … |  Robin   |
|  Marion Ross  | … |  Ruth Seaton   |
|  Johnny Mathis  | … |  muusikko   |
Aiheesta muualla

Naisen salatut kasvot Internet Movie Databasessa (englanniksi)
Naisen salatut kasvot Elonet.
Naisen salatut kasvot AllMoviessa. (englanniksi)
Naisen salatut kasvot TCM Movie Databasessa (englanniksi)
Nebi Mustafi

| Henkilötiedot |
| --- | --- | --- | --- |
Syntymäaika: 21. elokuuta 1976 (ikä 48)
Syntymäpaikka: Šemševo, Makedonia, Jugoslavia
Pelipaikka: keskikenttäpelaaja
Pituus: 176 cm
Junioriseurat
1990–1993:  Teteks
Seurat
| Vuodet | Seura | O | (M) |
| 1993–1997 |  Škendija | – | (–) |
| 1997–2004 |  Sloga Jugomagnat | 87 | (15) |
| 2004–2005 |  Levadiakos | 8 | (0) |
| 2005–2006 |  Neuchâtel Xamax | 11 | (0) |
| 2006 |  Haka | 12 | (2) |
| 2007–2009 |  MyPa | 52 | (2) |
| 2010–2012 |  Škendija | 61 | (13) |
| 2012–2013 |  Drita Bogovinje | 27 | (4) |
| 2013 |  Škendija | 18 | (1) |
| Yhteensä | Yhteensä | 276 | (37) |
Maajoukkue
| 1996–1997 |  Pohjois-Makedonia U21 | 10 | (0) |
| 2001–2005 |  Pohjois-Makedonia | 7 | (0) |
 Seurajoukkueuran tilastot kattavat vain kansalliset sarjat.
Nebi Mustafi (mak. Неби Мустафи, s. 21. elokuuta 1976 Šemševo, Makedonia, Jugoslavia) on entinen albanialais-pohjoismakedonialainen jalkapalloilija, pelipaikaltaan keskikenttäpelaaja. Hän on edustanut urallaan seurajoukkueita Pohjois-Makedoniassa, Kreikassa, Sveitsissä ja Suomessa sekä Pohjois-Makedonian maajoukkuetta.
Mustafin veli Nuri Mustafi on myös jalkapalloilija.
Aiheesta muualla

Mustafi Veikkausliigan sivustolla
Mustafi Pohjois-Makedonian jalkapalloliiton sivustolla (englanniksi)
Niko Kaukovalta

Niko Kaukovalta (s. 1977) on imatralainen pesäpallon pelituomari. Kaukovalta on A-tason tuomari eli hän tuomitsee pääsääntöisesti Superpesistä. Kaukovallan ensimmäinen ottelu Superpesiksessä oli 24. toukokuuta 2001 pelattu Haminan Palloilijat – Hyvinkään Tahko. Kaukovalta on ollut tuomitsemassa tuomariurallaan kerran miesten Itä–Länsi-ottelun vuonna 2008. Ammatiltaan Kaukovalta on luokanopettaja.
Saavutukset

Pesäpallotuomarina:
Miesten Itä-Länsi-tuomari: 2008
Natsushio

| Natsushio / 夏潮 |
| --- | --- |


Aluksen vaiheet
Rakentaja:  Fujinagata
Kölinlasku:  1938
Laskettu vesille:  23. helmikuuta 1939
Palveluskäyttöön:  31. elokuuta 1940
Loppuvaihe:  upotettu 9. helmikuuta 1942
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 kn
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Natsushio (jap. 夏潮, Natsushio) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Fujinagatalta, missä köli laskettiin 1938. Alus laskettiin vesille 23. helmikuuta 1939 ja otettiin palvelukseen 31. elokuuta 1940.